Θα θέλαμε να σας ενημερώσουμε ότι στα πλαίσια της εκδήλωσης που οργανώνει η Arval Hellas στο Anassa City events στις 15/10/2024, θα ληφθούν φωτογραφίες.

Με τη συμμετοχή σας στην εκδήλωση αναγνωρίζετε ότι η Arval Hellas θα προβεί στη λήψη φωτογραφιών οι οποίες ενδέχεται να περιέχουν την εικόνα σας.

Η Arval Hellas έχει έννομο συμφέρον να προβεί στη λήψη φωτογραφιών της εκδήλωσης που οργανώνει για το αρχείο της. Έχετε ανά πάσα στιγμή το δικαίωμα να εναντιωθείτε στην επεξεργασία αυτή για λόγους που σχετίζονται με την ιδιαίτερη κατάστασή σας.

Για οποιαδήποτε άλλη -πέραν της ανωτέρω- επεξεργασία των φωτογραφιών σας, η Arval Hellas θα ζητήσει ρητά την συγκατάθεσή σας (λ.χ. για τη δημοσιοποίηση αυτών στα social media).

Οι φωτογραφίες σας θα διατηρηθούν από την Arval Hellas στο αρχείο της για χρονικό διάστημα έξι (6) μηνών από την ημερομηνία της εκδήλωσης. Πρόσβαση στο αρχείο αυτό μπορεί να έχει μόνο το αρμόδιο προσωπικό της Arval Hellas στο πλαίσιο άσκησης των καθηκόντων του, καθώς και εκτελούντες την επεξεργασία που έχει χρησιμοποιήσει η Arval Hellas για τη διοργάνωση της εκδήλωσης.

Στο βαθμό που επιτρέπεται από τη νομοθεσία, έχετε δικαίωμα πρόσβασης στα προσωπικά σας δεδομένα, διαγραφής αυτών, εναντίωσης στην επεξεργασία τους, διόρθωσής τους και περιορισμού της επεξεργασίας. Μπορείτε να ασκήσετε τα δικαιώματά σας στη διεύθυνση: privacy@arval.gr. Εκτός από τα προαναφερθέντα δικαιώματα μπορείτε να υποβάλετε καταγγελία στην Αρχή Προστασίας Προσωπικών Δεδομένων.

Η Arval Hellas, ως Υπεύθυνος Επεξεργασίας, επεξεργάζεται τα προσωπικά σας δεδομένα από τη συμμετοχή σας στην εκδήλωση σύμφωνα με τον Γενικό Κανονισμό Προστασίας Προσωπικών Δεδομένων (ΕΕ) 2016/679.

Για περισσότερες πληροφορίες αναφορικά με την επεξεργασία των προσωπικών σας δεδομένων από την Arval Hellas και τα δικαιώματά σας παρακαλούμε να διαβάσετε την Επισήμανση Προστασίας Προσωπικών Δεδομένων πατώντας στον παρακάτω σύνδεσμο [Προστασία Προσωπικών Δεδομένων | Arval](https://www.arval.gr/small-business/episimansi-prostasias-prosopikon-dedomenon).